b'\n_START_ARTICLE_\nSunkar International Ski Jumping Complex\n_START_SECTION_\nHistoria\n_START_PARAGRAPH_\nK125 ja K95 -m\xc3\xa4kien rakennusty\xc3\xb6t alkoivat syksyll\xc3\xa4 2007 ja avajaisia vietettiin 24.\xe2\x80\x9326. syyskuuta 2010 Continental Cup kilpailujen yhteydess\xc3\xa4. K125 ja K95 -m\xc3\xa4et rakennettiin vuoden 2011 Aasian talvikisoja varten. M\xc3\xa4et rakennettiin l\xc3\xa4helle entist\xc3\xa4 K70 -m\xc3\xa4ke\xc3\xa4, jossa ei ollut hissi\xc3\xa4 eik\xc3\xa4 muovitusta._NEWLINE_Vuonna 2013 K95 -m\xc3\xa4en vierelle valmistui K60, K40 ja K20 -m\xc3\xa4et. Kaikissa nykyisiss\xc3\xa4 m\xc3\xa4iss\xc3\xa4 on muovitus. Normaalim\xc3\xa4ess\xc3\xa4 j\xc3\xa4rjestettiin vuoden 2015 hiihdon nuorten MM-kilpailuiden ja vuoden 2017 talviuniversiadien m\xc3\xa4kihyppykilpailut.\n_START_SECTION_\nArvokilpailuvoittajat\n_START_PARAGRAPH_\nAasian talvikisoissa 2011 suurm\xc3\xa4en kilpailun voitti japanilainen Kazuya Yoshioka, joukkuekilpailun voitti Japani joukkueella Kazuyoshi Funaki, Y\xc5\xabhei Sasaki, Yuta Watase ja Kazuya Yoshioka ja normaalim\xc3\xa4en kilpailun voitti kazakstanilainen Evgeni Levkin._NEWLINE_Nuorten MM-kilpailuissa 2015 miesten kilpailun voitti norjalainen Johann Andr\xc3\xa9 Forfang, miesten joukkuekilpailun voitti Norja joukkueella Joacim \xc3\x98deg\xc3\xa5rd Bj\xc3\xb8reng, Halvor Egner Granerud, Phillip Sj\xc3\xb8en ja Johann Andr\xc3\xa9 Forfang, naisten kilpailun voitti ven\xc3\xa4l\xc3\xa4inen Sofja Tihonova ja naisten joukkuekilpailun voitti Saksa joukkueella Henriette Kraus, Pauline He\xc3\x9fler, Anna Rupprecht ja Gianina Ernst._NEWLINE_Talviuniversiadeissa 2017 miesten kilpailun voitti japanilainen Naoki Nakamura, miesten joukkuekilpailun voitti Ven\xc3\xa4j\xc3\xa4 joukkueella Aleksandr Bazhenov, Roman-Sergeevich Trofimov ja Mihail Maksimot\xc5\xa1kin, naisten kilpailun voitti japanilainen Haruka Iwasa, naisten joukkuekilpailun voitti Japani joukkueella Yuka Kobayashi ja Haruka Iwasa ja sekajoukkuekilpailun voitti Japani joukkueella Haruka Iwasa ja Naoki Nakamura.\n_START_SECTION_\nK40\n_START_PARAGRAPH_\nM\xc3\xa4en K-piste sijaitsee 40 metriss\xc3\xa4. M\xc3\xa4ess\xc3\xa4 on muovitus.'